CELEX: C2006/261/21
Language: et
Date: 2006-10-28 00:00:00
Title: Kohtuasi C-336/06: Eelotsusetaotlus, mille esitas Verwaltungsgericht Chemnitz (Saksamaa) 3. augustil 2006 — Manfred Seuke versus Landkreis Mittweida

28.10.2006   
            
            
               ET
            
            
               Euroopa Liidu Teataja
            
            
               C 261/11
            
         Eelotsusetaotlus, mille esitas Verwaltungsgericht Chemnitz (Saksamaa) 3. augustil 2006 — Manfred Seuke versus Landkreis Mittweida
   (Kohtuasi C-336/06)
   (2006/C 261/21)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Chemnitz
   Põhikohtuasja pooled
   
      Hageja: Manfred Seuke
   
      Kostja: Landkreis Mittweida
   Eelotsuse küsimused
   
               1.
            
            
               Kas liikmesriik võib kooskõlas nõukogu 29. juuli 1991. aasta direktiivi 91/439/EMÜ (1) juhilubade kohta artikli 1 lõikega 2 ning artikli 8 lõigetega 2 ja 4 nõuda teises liikmesriigis väljastatud juhiloa omanikult, et ta taotleks esimesena nimetatud liikmesriigi ametiasutuselt tema selles liikmesriigis sõiduki juhtimise õiguse tunnustamist, kui välismaise Euroopa Liidu juhiloa omanikult on varem selles liikmesriigis juhtimisõigus ära võetud või muul moel tühistatud?
               Juhul kui ei:
            
         
               2.
            
            
               Kas direktiivi 91/439/EMÜ artikli 1 lõiget 2 koostoimes artikli 8 lõigetega 2 ja 4 tuleb tõlgendada nii, et liikmesriik võib keelduda oma territooriumil teises liikmesriigis väljastatud juhiloa alusel sõiduki juhtimise õiguse tunnustamisest, kui välismaise Euroopa Liidu juhiloa omanikult on varem esimeses liikmesriigis sõiduki juhtimise õigus ära võetud või muul moel tühistatud ning kui selle meetmega koos määratud tähtaeg, mille jooksul ei tohi selles riigis sõiduki juhtimise õigust uuesti anda, möödus enne teises liikmesriigis juhiloa väljastamist, ning kui objektiivsete asjaolude põhjal (juhiloa väljastanud liikmesriigis elukoha puudumine ja esimeses liikmesriigis edutu sõiduki juhtimise õiguse taastamise taotlemine) on alust arvata, et välismaise Euroopa Liidu juhiloa omandamisega soovitakse mööda minna esimese liikmesriigi sõiduki juhtimise õiguse taastamise menetluse rangetest sisulistest nõuetest, eelkõige meditsiinilis-psühholoogilisest ekspertiisist?
            
         
      (1)  EÜT L 237, lk 1; ELT eriväljaanne 07/01, lk 317.